b'\n_START_ARTICLE_\nKontejnersko dvigalo\n_START_PARAGRAPH_\nZabojni\xc5\xa1ko dvigalo oz. kontejnersko dvigalo (angle\xc5\xa1ko Container crane) ali pristani\xc5\xa1ki \xc5\xbeerjav je tip portalnega dvigala, ki se uporablja za nakladadnje in razkladanje univerzalnih kontejnerjev na kontejnerske (zabojni\xc5\xa1ke) ladje. Zabojni\xc5\xa1ka dvigala so po navadi name\xc5\xa1\xc4\x8dena na \xc5\xbeelezni\xc5\xa1ke tire, tako, da se lahko premikajo po dol\xc5\xbeini ladje. Dvigala zagrabijo zabojnik na \xc5\xa1tirih to\xc4\x8dkah, na vsakem zgornjem kotu zabojnika po eno. Sodobna dvigala imajo kapaciteto do 120 ton in lahko dvignejo \xc5\xa1tiri 20-\xc4\x8develjske zabojnike (TEU) hkrati ali pa dva 40-\xc4\x8develjska hkrati. Velike ladje po navadi uporabljajo ve\xc4\x8dje \xc5\xa1tevilo dvigal hkrati za hitrej\xc5\xa1e nakladanje/razkladanje.'